‘મને ખબર હતી કે તને આવો જ વિચાર આવશે… હવે હું તને કંઈ સમજાવું એના કરતાં આપણા લગ્નજીવનના આટલા વર્ષોમાં હું જે રીતે મહેનત કરું છું અને જે પરિસ્થિતિઓમાંથી પસાર થયો છું એના વિશે તું સારી રીતે વિચાર કરી જોજે. તારી આસપાસ નોકરી કરતી સ્ત્રીઓના જીવનમાં ડોકિયું કરીને જોજે એટલે સઘળું તને આપોઆપ સમજાઈ જશે. પત્રનો જવાબ આપવા માટે તારી પાસે આજનો દિવસ છે. બધા જ પાસાઓ પર યોગ્ય વિચાર કરીને તને જેમ ઠીક લાગે તેમ કર. તું જે નિર્ણય લઈશ એમાં મારો તને સંપૂર્ણ સહકાર રહેશે, બસ ? Wish you all the best. મારે આજે ચેકિંગમાં બહારગામ જવાનું છે અને ટ્રેનનો સમય થવા આવ્યો છે. હું નીકળું છું. શાંત ચિત્તે મારી વાત પર વિચાર કરજે.’ કહી હિરેન મારું ચઢેલું મોં જોઈને ચાલ્યો ગયો.